Ҡоролоҡ арҡаһында тирә-яҡты афәт уратып алды - урмандарыбыҙ яна. Ошо көндәрҙә волонтерҙар Баймаҡ районында Бәхтигәрәй ауылы янында, Ейәнсура яҡтарындағы янғындарҙы һүндерергә ашыҡты. Мәләүез районының Александровка ауыл биләмәһе янындағы урмандарға ла ике көн элек ут тоҡанған: 1,5-2 гектар тирәһе майҙанда “ҡыҙыл әтәс” ҡотора. “Урмандағы көйрәгән бүкәндәрҙе һыу менән һибеп тораһың, ер ныҡ ҡыҙғанлыҡтан, ағас кире ҡуҙлана башлай”, - ти Александровка ауыл биләмәһе хакимиәте башлығы Сергей Заварзин. Яҡташтар, кемдең буш ваҡыты бар, һүҙҙә генә түгел, ысын күңелдән тыуған яғы өсөн янып-көйә икән , 89273039878 номеры буйынса Сергей Дмитриевичтың телефонына шылтыратып, ут һүндерешергә бара алаһығыҙ.